2011/0276 (COD)

Predlog

Sprememba predloga Komisije COM(2012) 496 UREDBA EVROPSKEGA PARLAMENTA IN SVETA

o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, ki jih zajema splošni strateški okvir, o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu ter o razveljavitvi Uredbe Sveta (ES) št. 1083/2006

Predlog Komisije COM(2012) 496 se spremeni:

(1) Doda se naslednja uvodna izjava (57a):

„(57a) Glede na nujno prednostno nalogo reševanja brezposelnosti mladih v najbolj prizadetih regijah Unije bi bilo treba vzpostaviti pobudo za zaposlovanje mladih ter jo financirati iz posebne dodelitve in ciljnih naložb Evropskega socialnega sklada. Cilj pobude za zaposlovanje mladih bi morala biti podpora mladim, ki niso zaposleni, se ne izobražujejo ali usposabljajo, in prebivajo v upravičenih regijah. Pobudo za zaposlovanje mladih bi bilo treba izvesti kot del cilja naložb za rast in delovna mesta.“

(2) člen 18 se nadomesti z naslednjim:

„Člen 18 Rezerva za uspešnost

5% virov, dodeljenih vsakemu skladu SSO in državi članici, z izjemo virov, dodeljenih cilju evropsko teritorialno sodelovanje, pobudi za zaposlovanje mladih in naslovu V Uredbe o ESPR, se nameni za rezervo za uspešnost, ki se dodeli v skladu s členom 20.“

(3) V členu 44(5) se prvi stavek nadomesti z naslednjim:

„Letna poročila o izvajanju iz odstavkov od 1 do 4 so sprejemljiva, če vsebujejo vse informacije, zahtevane v navedenih odstavkih in v pravilih za posamezne sklade.“

(4) člen 83 se nadomesti z naslednjim:

„Člen 83 Viri za ekonomsko, socialno in teritorialno kohezijo

1. Viri za ekonomsko, socialno in teritorialno kohezijo, ki so na voljo za proračunsko obveznost za obdobje 2014 do 2020, znašajo [x] EUR v cenah iz leta 2011, v skladu z letno razdelitvijo iz Priloge III, od česar [x] EUR predstavlja skupne vire, dodeljene ESRR, ESF in Kohezijskemu skladu, [3 000 000 000] EUR pa predstavlja posebno dodelitev za pobudo za zaposlovanje mladih. Zneski virov za ekonomsko, socialno in teritorialno kohezijo se za namene načrtovanja in naknadne vključitve v splošni proračun Unije indeksirajo za 2 % na leto.

2. Komisija z izvedbenimi akti sprejme sklep, v katerem se navedeta letna razdelitev skupnih virov za sklade po državah članicah v skladu z merili in metodologijo iz Priloge IIIa ter letna razdelitev virov iz posebne dodelitve za pobudo za zaposlovanje mladih po državah članicah, skupaj s seznamom upravičenih regij, v skladu z merili in metodologijo iz Priloge IIIb ne glede na odstavek 3 tega člena in člen 84(7).

3. Na pobudo Komisije se 0,35 % skupnih virov dodeli za tehnično pomoč.“

(5) V členu 84 se doda naslednji odstavek:

„3a. Viri za pobudo za zaposlovanje mladih znašajo [3 000 000 000] EUR iz posebne dodelitve za pobudo za zaposlovanje mladih in vsaj [3 000 000 000] EUR iz ciljnih naložb Evropskega socialnega sklada.“

(6) V členu 93(2) se doda drugi pododstavek:

„Prvi pododstavek se ne uporablja za pobudo za zaposlovanje mladih.“

(7) Doda se naslednja Priloga III:

„PRILOGA IIIb

Metodologija glede posebne dodelitve za pobudo za zaposlovanje mladih iz člena 83

I. Letna razdelitev posebne dodelitve za pobudo za zaposlovanje mladih se določi v skladu z naslednjimi koraki:

1. Število mladih brezposelnih v starosti 15–24 let se opredeli v regijah na ravni NUTS 2, v katerih stopnja brezposelnosti mladih v letu 2012 presega 25 % (v nadaljnjem besedilu: upravičene regije).

2. Ustrezna dodelitev za vsako upravičeno regijo se izračuna na podlagi razmerja med številom mladih brezposelnih oseb v upravičeni regiji ter skupnim številom mladih brezposelnih iz točke 1 v vseh upravičenih regijah.

3. Dodelitev za vsako državo članico je vsota dodelitev za vsako od njenih upravičenih regij.

II. Posebna dodelitev za pobudo za zaposlovanje mladih se ne upošteva za namene uporabe omejitvenih pravil iz Priloge IIIa v odnosu do dodelitve skupnih virov.“

(10) V Prilogi V se v tabeli v zvezi s „tematskimi predhodnimi pogoji“ vstavi naslednja vrstica:

|| „8.6. Trajnostna vključitev mladih v starosti 15–24 let, ki niso zaposleni, se ne izobražujejo ali usposabljajo, v trg dela: Obstoj obširnega strateškega okvira politike za doseganje ciljev svežnja ukrepov za zaposlovanje mladih, zlasti za vzpostavitev jamstva za mlade v skladu s priporočilom Sveta z dne [xxx]. || – Obstaja obširni strateški okvir politike za doseganje ciljev svežnja ukrepov za zaposlovanje mladih, zlasti za vzpostavitev jamstva za mlade v skladu s priporočilom Sveta z dne [xxx], ki: – temelji na dokazilih, ki merijo rezultate za mlade v starosti 15–24 let, ki niso zaposleni, se ne izobražujejo ali usposabljajo: – zagotavlja sistem za zbiranje in analizo podatkov ter informacij o jamstvu za mlade na ustreznih ravneh, ki zagotavlja zadostno dokazno podlago za razvoj ciljnih politik in spremlja razvoj dogodkov s hipotetičnimi vrednotenji, kadar je mogoče, – opredeljuje javni organ, zadolžen za vzpostavitev in upravljanje programov jamstva za mlade ter za usklajevanje partnerstev na vseh ravneh in v vseh sektorjih; – vključuje vse zainteresirane strani, ki so pomembne za reševanje brezposelnosti mladih; – temelji na zgodnjem posredovanju in aktivaciji; – vključuje podporne ukrepe za vključevanje na trg dela, vključno z ukrepi za razširitev spretnosti in ukrepi, povezanimi s trgom.“